**U četvrtak, 24. veljače, održava se šesti panel u sklopu projekta „21 put prema uspjehu V2“**

**Panelistice šestog panela „OD IDEJE DO INVESTITORA“ su Lea Perić, Renata Brkić i Josipa Majić**

Zagreb, 22. 02. 2022. – Šesti panel u sklopu projekta „**21 put prema uspjehu**“ u okviru tematske cjeline Žene na start-up i scale-up sceni nosi naslov „Od ideje do investitora, a održat će se u **četvrtak, 24. veljače s početkom u 18h u Hilton GardenInn Hotelu** u Zagrebu, sa **live-streamom na Entrio** platformi. Panelistice ovog panela bit će **Lea Perić, Renata Brkić i Josipa Majić,** a moderatori panelasu **Saša Cvetojević i Vedrana Likan.**

**Lea Perić** je osnivačica tvrtke Perle Net koja **od 2019 godine razvija aplikaciju** **Xoink - prvu edukativnu aplikaciju roditeljske zaštite.** Prije nego je odlučila u potpunosti se posvetiti razvoju vlastite ideje i tvrtke, Lea je svoju karijeru gradila **18 godina kao menadžerica u hotelskoj industriji**, većinom na poslovima nabave i logistike. Svoju priliku je pronašla za vrijeme porodiljnog dopusta kada je iz **hobija u klikabilnoj excel tablici složila osnovne funkcionalnosti današnje aplikacije i krenula istraživati tržište**. Dodatan poticaj kako se radi o zaista inovativnoj ideji dobila je i od **EU fondova** nakon što joj je bespovratno odobreno **200 tisuća eura za razvoj inovacije**. Mama je dvoje djece kojima se silno trudi **dokazati kako u životu mogu biti što god požele**.

**Renata Brkić** je **osnivačica** **prvog fonda rizičnog kapitala za ulaganja** s društvenim učinkom u Hrvatskoj i **partnerica u društvu za upravljanje** **Feelsgood Capital Partners**. Paralelna je poduzetnica i investitorica, posvećena projektima koji uz **profitabilnost polučuju i pozitivan društveni i okolišni utjecaj.** Osnivačica **Udruge profesor Baltazar** koja u Hrvatskoj provodi projekt revitalizacije ovog **jedinstvenog, umjetničkog i društveno odgovornog djela u smjeru popularizacije znanosti i poduzetništva**. **Producentica je novog serijala animiranih filmova Profesor Baltazar**. Također je predsjednica skupštine **Zadruge ZEZ**, društvenog poduzeća koje okuplja mrežu partnera s ciljem izgradnje **Znanstveno edukativnog zabavnog centra – ZEZ** kroz **rekonstrukciju dvorca Stubički Golubovec u Donjoj Stubici. Majka je troje djece.**

**Josipa Majić** je **IT poduzetnica** bazirana u Zagrebu. Kao studentica je radila na prvom proizvodu “**pametnog medvjedića**” sa biomedicinskim senzorima kojeg je **licencirala Hasbrou** te se nakon toga bavi **analizom biometrijskih signala kroz firmu Tacit.tech.** Donira laboratorij za **analizu biometrijskih signala te afektivno računalstvo** na Ekonomskom Fakultetu u Zagrebu, na kojem radi kao predavačica i vanjska suradnica. Paralelno ulazi u svijet **kriptovaluta i fintech-a** kao su-osnivačica firme **Revuto** koja se bavi upravljanjem troškova pretplata. Sa firmom radi prvu ikada **prodaju tokena na platfromi Cardano**, gdje je prikupljeno 10 miliona USD investicija kao i 3 miliona predbilježbi u samo nekoliko tjedana te 350 tisuća aktivnih korisnika samo u EU.

**O projektu „21 put prema uspjehu“**

Projekt ima za cilj **promicanje, poticanje i** **stvaranje ohrabrujućeg i poticajnog okruženja u kojemu mladi mogu razvijati vlastiti profesionalni i osobni potencijal.** Kroz zanimljive razgovore i inspirativne **priče uspješnih žena**, fokusirat ćemo se na **ulogu žena u društvu kao i na važnost interdisciplinarnosti, uključivosti i prihvaćanje različitosti te poticati kulturu uspjeha**. Cilj projekta je motivirati i inspiriratiprvenstveno **mlade** - studente završnih godina fakulteta i u fazi ranog zaposlenja, da vjeruju u uspjeh temeljen na **predanosti, upornosti, znanju, pravim vrijednostima i vlastitim kvalitetama.**

Nova faza projekta provodi se u suradnji sa **Sveučilištima i Fakultetima u 5 hrvatskih gradova – Zagrebu, Splitu, Rijeci, Osijeku i Puli.**

**15 panela i tri cjeline**

U novoj fazi projekta, u sklopu **15 panela i tri tematske cjeline** - ***Žene u pravnoj profesiji*, *Žene na start-up i scale-up sceni*** te ***Žene u kreativnoj industriji i kulturi*** neke od najuspješnijih žena Hrvatske pokazat će, kroz svoja iskustva, kako je moguće **mijenjati društvo, jačati gospodarstvo i utjecati na pozitivne promjene**. Panele**,** uz Vedranu Likan, **moderiraju Natalija Labavić, Manuela Šola i Saša Cvetojević**, apaneli se održavaju **svakog četvrtka počevši od siječnja do svibnja 2022**. s početkom u **18 sati na lokacijama Hilton hotela u Zagrebu** te uz **live-stream na Entrio platformi**. Krovno događanje projekta biti će **LeaderSHE konferencija u lipnju 2022**.

Značaj i vrijednost projekta prepoznali su i brojni institucionalni pokrovitelji i partneri, a među njima **predsjednik Republike Hrvatske, Zoran Milanović, Grad Zagreb, Vladin ured za ravnopravnost spolova, Europski parlament - Ured u Zagrebu, Europska banka za obnovu i razvoj, Akademija za politički razvoj**.

Partneri iz privatnog sektora koji podržavaju projekt su **Hilton Hoteli Zagreb, Zagrebačka banka, Privredna banka Zagreb i Varteks**. Organizacijsku podršku projektu osigurali su **Broadcast.hr, Entrio, Komunikacijski laboratorij i Poduzetnički mindset**,

Za dodatne informacije obratite se:

**Vedrana Likan**

Inicijatorica projekta „21 put prema uspjehu“

+385 99 3117364